C 155 /47 RO Jurnalul Oficial  al Uniunii Europene 6.5.2019
Acțiune introdusă la 4 martie 2019  — ZU/Comisia
(Cauza T -140/19)
(2019/C 155/56 )
Limba de procedură: engleza
Părțile
Reclamant:  ZU (reprezentant: C. Bernard-Glanz, avocat)
Pârâtă : Comisia Europeană
Concluziile
Reclamantul solicită Tribunalului:
—   anularea, în primul rând, a raportului de evaluare al reclamantului din 25 aprilie 2018 ;
—   anularea, în al doilea rând, a deciziei de nepromovare din 18 iunie 2018 ;
—   anularea, în al treilea rând, a deciziei din 28 mai 2018  de respingere a cererii de asistență a reclamantului;
—   anularea, în al patrulea rând, în măsura în care este necesar, a deciziei nr. R/400/18 din 21 noiembrie 2018  de respingere a  
plângerii reclamantului împotriva raportului său de evaluare și împotriva deciziei de nepromovare;
—   anularea, în al cincilea rând, în măsura în care este necesar, a deciziei nr. R/461/18 din 21 noiembrie 2018  de respingere a plân -
gerii reclamantului împotriva deciziei de respingere a cererii sale de asistență.
Motivele și principalele argumente
În susținerea acțiunii, reclamantul invocă două motive.
1. Primul motiv în susținerea cererii de anulare a reclamantului având ca obiect decizia de respingere a cererii sale de asistență,  
întemeiat pe o eroare vădită de apreciere, pe încălcarea obligației de diligență, pe încălcarea principiul bunei administrări și pe  
abuzul de putere.
2. Al doilea motiv în susținerea cererii de anulare a reclamantului având ca obiect raportul său de evaluare și decizia de nepromo -
vare, întemeiat pe o eroare vădită de apreciere, pe omiterea unor fapte relevante și pe abuzul de putere.
Ca u z a  T -Acțiune introdusă la 7 martie 2019  — Jap Energéticas y Medioambientales/Comisia
(Cauza T -145/19)
(2019/C 155/57 )
Limba de procedură: spaniola
Părțile
Reclamantă:  Jap Energéticas y Medioambientales, SL (V alencia, Spania) (reprezentant: G. Alabau Zabal, avocat)
Pârâtă : Comisia Europeană
6.5.2019 RO Jurnalul Oficial  al Uniunii Europene C 155 /48
Concluziile
Reclamanta solicită Tribunalului anularea actului emis de Comisia Europeană prin care se stabilește cuantumul care trebuie rambursat  
de către reclamantă din cauza reducerii sumei eligibile corespunzătoare Programului LIFE 11.
Motivele și principalele argumente
Prezenta acțiune este îndreptată împotriva actului Comisiei Europene din data de 14 ianuarie a prezentului an și notificat în data de 24  
din aceeași lună și an, prin care se stabilește cuantumul pe care reclamanta trebuie să îl ramburseze din cauza reducerii cheltuielilor eli -
gibile ale Proiectului LIFE 11 ENV/ES/000593-H2AL RECY CLING și prin care se emite ordin de plată.
În susținerea acțiunii, reclamanta invocă trei motive.
1. Primul motiv, întemeiat pe existența unei încălcări a unor norme fundamentale de procedură.
—   Se susține în această privință că Comisia Europeană nu a oferit nici argumente, nici informații care să îi permită reclamantei  
să îi contrazică argumentele, dincolo de scrisoarea inițială din luna ianuarie 2017, în care se furnizează informații cu privire  
la cheltuielile care puteau beneficia de finanțare, dat fiind că, în toate comunicările sale se limitează la repetarea acelorași  
argumente.
2. Al doilea motiv , întemeiat pe încălcarea tratatului sau a oricărei norme de drept referitoare la aplicarea sa.
—   Se susține în această privință că actele care limitează drepturi subiective sau interese legitime trebuie să fie motivate, în con -
formitate cu cele prevăzute în reglementarea Uniunii Europene, întrucât în caz contrar s-ar putea produce un comporta -
ment arbitrar în interes propriu și un abuz de putere, ceea ce ar fi contrar principiilor proporționalității, încrederii legitime,  
egalității de tratament și „interzicerii arbitrariului” recunoscute în reglementarea Uniunii Europene.
3. Al treilea motiv , întemeiat pe existența unei încălcări a dreptului la apărare.
—   Se susține în această privință că nemotivarea actului în sine nu permite întrunirea unor criterii administrative solide pentru  
a declara ineligibile anumite cheltuieli și, în consecință, nu este posibilă repunerea în discuție a acestora.
Acțiune introdusă la 8 martie 2019  — Société des produits Nestlé/EUIPO — Jumbo Africa (Reprezentarea 
unei siluete umane centrate pe un scut)
(Cauza T -149/19)
(2019/C 155/58 )
Limba în care a fost formulată acțiunea: engleza
Părțile
Reclamantă:  Société des produits Nestlé SA (Vevey , Elveția) (reprezentant: A. Jaeger-Lenz, A. Lambrecht și C. Elkemann, avocați)
Pârât:  Oficiul Uniunii Europene pentru Proprietate Intelectuală (EUIPO)
Cealaltă parte din procedura care s-a af lat pe rolul camerei de recurs:  Jumbo Africa, SL (Hospitalet de Llobregat, Spania)